b'\n_START_ARTICLE_\nStomac\n_START_PARAGRAPH_\nStomacul ( \xc3\xaen limba greac\xc4\x83 Gaster, lat. Ventriculus) este organul digestiv la toate animalele pe scara de evolu\xc8\x9bie biologic\xc4\x83 (de la sepie p\xc3\xa2n\xc4\x83 la om), fiind un organ musculo-cavitar, care, la om, are un singur compartiment (cu mai multe compartimente la rumeg\xc4\x83toare \xc8\x99i p\xc4\x83s\xc4\x83ri), \xc3\xaen interior fiind c\xc4\x83ptu\xc8\x99it cu mucoasa gastric\xc4\x83._NEWLINE_Hrana, care, \xc3\xaen prealabil, este deja triturat\xc4\x83 la nivelul gurii cu ajutorul din\xc8\x9bilor, \xc3\xaen interiorul compartimentului gastric va fi amestecat\xc4\x83 cu sucul gastric (compus din acid clorhidric) \xc8\x99i enzime (pepsina), care descompun moleculele mari, \xc3\xaen special proteinele._NEWLINE_Peristaltismul \xc8\x99i secre\xc8\x9bia sucului gastric sunt stimulate, cresc\xc3\xa2nd de la 10 ml/or\xc4\x83, \xc3\xaen stare de repaus (interprandial), p\xc3\xa2n\xc4\x83 la 1000 ml/or\xc4\x83, aceasta fiind realizat\xc4\x83 prin excitarea nervilor ce deservesc at\xc3\xa2t stomacul, c\xc3\xa2t \xc8\x99i cavitatea bucal\xc4\x83, sau esofagul (prin mastica\xc8\x9bie, miros, gust)._NEWLINE_Pentru a realiza digestia, hrana este oprit\xc4\x83 la nivelul pilorului (orificiul de continuare a stomacului cu intestinul sub\xc8\x9bire).'